Title: Bruksanvisning_mKomfy_1.8_25R_Visning-10.pdf
mKomfy 1.8 er utviklet med tanke på bruk i private hjem. For å kunne forhindre flesteparten av falske alarmer bruker komfyrvakten litt tid på å analysere informasjonen på platetoppen. Platetopper som er så kraftige at de klarer å starte en brann på under 120 sekunder vil være så raske at komfyrvakten kan få problemer med å reagere før det antennes, avhengig av kokeredskap og medium på platetoppen.Overtemperatur Komfyrvakten overvåker temperaturen på komfyren og alarmerer hvis temperaturen overstiger maks grense. Temperaturalarm piper 3 ganger hvert 5. sekund i 20 sekunder og sensor lyser rødt. Senk umiddelbart temperaturen på komfyren for at den ikke skal slås av, eller trykk på betjeningsknappen på sensor for å godkjenne den høyere temperaturen en periode.